มีอะไรกับแฟนแล้วไม่แน่ใจว่าเป็นน้ำอสุจิหรือไม่เป็นน้ำสีขาวๆขุ่นๆออกเหลืองยืดๆไม่แน่ใจเลยไปซื้อยาคุมฉุกเฉินมากิน พอกินได้1วันมีอาการปวดเหมือนปวดประจำเดือน มีเหลือไหลออกมาปนตกขาวแต่ก็ยังปวดท้องน้องปวดหลังเหมือนปวดประจำเดือนอยู่ อาการแบบนี้ท้องมั้ยคะ
สวัสดีค่ะ การทานยาคุมฉุกเฉินนั้น หากได้ทานภายในไม่เกิน 12 ชั่วโมงนับจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%สำหรับผลข้างเคียงที่อาจพบได้หลังทานยา เช่น คลื่นไส้ อาเจียน ปวดหัว เวียนหัว ปวดท้อง เจ็บเต้านม เป็นต้น โดยอาจเกิดเป็นเพียงบางอาการ หรือเกิดหลายๆ อาการ หรือไม่เกิดเลยก็ได้ นอกจากนี้หลังจากทานยาไปประมาณ 1 สัปดาห์ บางรายอาจมีเลือดออกจากช่องคลอดได้ดังนั้น อาการปวดท้องที่เป็นอยู่ น่าจะเกิดจากผลข้างเคียงของยาได้ ไม่ใช่อาการของการตั้งครรภ์แต่อย่างใด เพราะอาการของการตั้งครรภ์ต่างๆ จะปรากฏหลังจากอาการขาดประจำเดือนไปแล้วค่ะสำหรับน้ำสีเหลืองที่ปนมากับตกขาว อาจเป็นน้ำหล่อลื่นของทั้งฝ่ายชายและหญิงที่เกิดขณะมีเพศสัมพันธ์ ซึ่งตกค้างอยู่ในช่องคลอดและออกมาในภายหลังค่ะ